Document ID: 31998R0339

31998R0339
L 045/1
SLUŽBENI LIST EUROPSKE UNIJE
11.02.1998.
UREDBA KOMISIJE (EZ) br. 339/98
od 11. veljače 1998.
o izmjeni priloga I., II., III., V., VI., VII., VIII. i IX. Uredbi Vijeća (EEZ) br. 3030/93 o zajedničkim pravilima za uvoz određenih tekstilnih proizvoda iz trećih zemalja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1), kako je zadnje izmijenjena Uredbom Komisije (EZ) br. 1445/97 (2), a posebno njegov članak 19. vezano za članak 17.,
budući da su u kombiniranu nomenklaturu unesene promjene koje se primjenjuju od 1. siječnja 1998.;
budući da je Vijeće Odlukom od 24. srpnja 1997. (3) odlučilo privremeno primjenjivati Sporazum o trgovini tekstilnim proizvodima dogovoren s bivšom jugoslavenskom republikom Makedonijom;
budući da se Sporazum o trgovini tekstilnim proizvodima koji nije obuhvaćen MFA) bilateralnim Sporazumom o trgovini tekstilnim proizvodima s Narodnom Republikom Kinom koji je na snazi od 1. siječnja 1995. u trajanju od dvije godine automatski produljuje na uzastopna razdoblja od po jednu godinu te se primjenjuje u 1998.,
budući da dodatni protokoli Europskim sporazumima o trgovini tekstilnim proizvodima između Zajednice i Bugarske, Češke, Mađarske, Poljske, Rumunjske i Slovačke prestaju važiti 31. prosinca 1997.;
budući da sporazumi s Albanijom, Maltom, Marokom, Slovenijom i Tunisom prestaju važiti 31. prosinca 1997.;
budući da je Vijeće donijelo Uredbu (EZ) br. 2315/96 od 25. studenoga 1996. (4) koja sadrži popis tekstilnih proizvoda i odjevnih predmeta koji bi se od 1. siječnja 1998. trebali integrirati u GATT 1994. u skladu s drugom fazom Sporazuma o tekstilu i odjeći;
budući da je zbog svih prethodno navedenih elemenata potrebno izmijeniti priloge I., II., III., V., VI., VII., VIII. i IX. Uredbi (EEZ) br. 3030/93 kako bi se uzele u obzir uvedene izmjene koje se primjenjuju na uvoz u Zajednicu određenih tekstilnih proizvoda podrijetlom iz određenih trećih zemalja u smislu članka 19. Uredbe (EEZ) br. 3030/93;
budući da su mjere predviđene ovom Uredbom u skladu s mišljenjem Odbora za tekstil,
DONIJELA JE OVU UREDBU:
Članak 1.
Uredba (EEZ) br. 3030/93 mijenja se kako slijedi:
-
Prilog I. zamjenjuje se Prilogom I. ovoj Uredbi,
-
Prilog II. zamjenjuje se Prilogom II. ovoj Uredbi,
-
Prilog III. zamjenjuje se Prilogom III. ovoj Uredbi,
-
Prilog V. zamjenjuje se Prilogom IV. ovoj Uredbi,
-
Prilog VI. zamjenjuje se Prilogom V. ovoj Uredbi,
-
Prilog VII. zamjenjuje se Prilogom VI. ovoj Uredbi,
-
Prilog VIII. zamjenjuje se Prilogom VII. ovoj Uredbi,
-
Prilog IX. zamjenjuje se Prilogom VIII. ovoj Uredbi;
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. veljače 1998.

Labels: 1
3
5